
_START_ARTICLE_
Weinviertel
_START_PARAGRAPH_
Weinviertel er et regionalt område i den nordøstlige del ad den østrigske delstat Niederösterreich. Mod nord grænser området til Tjekkiet, mod øst til Slovakiet langs Morava-floden, mod syd til hhv. Industrieviertel, Mostviertel og Wien samt mod vest til Waldviertel med Manhartsberg som grænse. Navnet kommer af den store vinproduktion, som finder sted i området.
_START_SECTION_
Geografi
_START_PARAGRAPH_
Niederösterreich er inddelt i fire regioner, og udover Weinviertel er det Industrieviertel, Mostviertel og Waldviertel. Inddelingen har ingen administrativ eller politisk betydning._NEWLINE_Weinviertel har et areal på 2.412 km² og har en befolkning på 123.554 personer pr. 2012.
_START_SECTION_
Erhverv
_START_PARAGRAPH_
Weinviertel er præget af landbrug samt dyrkning af vin. Weinviertel har med ca. 15.800 ha Østrigs største vinområde. Udover landbrug findes også industri i form af næringsmidler, byggematerialer og kemiske stoffer. Endvidere er der også udvinding af olie og naturgas.